Μουσείο Άλατος Μεσολογγίου

Το Mουσείο Άλατος Μεσολογγίου βρίσκεται σε παραθαλάσσια τοποθεσία πολύ κοντά στον οικισμό της Τουρλίδας και απέχει περίπου 5,5 χλμ. από την πόλη του Μεσολογγίου. Η κτιριακή του υποδομή βρίσκεται δίπλα στις παρακείμενες αλυκές Τουρλίδας. Στεγάζεται σε κτίριο που οικοδομήθηκε το 1946. Ο εκθεσιακός του χώρος απλώνεται σε έξι διαφορετικές θεματικές αίθουσες. Ανήκει στα λεγόμενα θεματικά μουσεία και πρόκειται για το μοναδικό μουσείο άλατος στην Ελλάδα.Ιδρύθηκε το 2010 με πρωτοβουλία του Κέντρου Λόγου και Τέχνης «Διέξοδος» με έδρα το Μεσολόγγι, δηλαδή από τον δικηγόρο Νίκο Κορδόση και τη σύζυγό του Δέσποινα Κανελλή - Κορδόση.Εγκαινιάστηκε το Σεπτέμβριο του 2020.Στο μουσείο ο επισκέπτης έχει τη δυνατότητα να μάθει «οτιδήποτε σχετίζεται με το αλάτι από την πρώτη εμφάνισή του στον πλανήτη, μέχρι τις μέρες μας, δηλαδή τη σχέση του με την οικονομία, την υγεία, τη γεωργία, την κτηνοτροφία, το περιβάλλον, τον τουρισμό και τη θρησκεία».

 Η Ιερή Πόλη του Μεσολογγίου, με βαρύ ιστορικό – πολιτιστικό παρελθόν και με 20.000 μονίμως διαβιούντες κατοίκους, αποτελεί την έδρα του ομώνυμου δήμου που έχει πληθυσμό 41.500 κατοίκων. Στην αγκαλιά της λιμνοθάλασσας του Μεσολογγίου, των 150.000 στρεμμάτων, εδώ και εκατοντάδες χρόνια λειτουργούν δύο αλυκές που παράγουν το 65% του ελληνικού αλατιού: Η "Άσπρη Αλυκή", έκτασης 12.500 στρεμμάτων, δημοσίου συμφέροντος και Η Αλυκή Τουρλίδος, έκτασης 1.700 στρεμμάτων, που ανήκει στον δήμο της Ιερής Πόλης Μεσολογγίου.Με αυτά τα δεδομένα πριν από λίγα χρόνια ο Κοινωφελής Ιδιωτικός Πολιτιστικός Οργανισμός «Διέξοδος», που λειτουργεί στην πόλη από το 1999, ακολουθώντας μια ιδέα και ανάλογη έρευνα της Δ. Κανελλή – Κορδόση με τη συνδρομή του εικαστικού Βαγγέλη Ρόμπολα, διοργάνωσε μία έκθεση με τον τίτλο “Αλάτι – Ο λευκός θησαυρός” η οποία κατά το διάστημα της τρίμηνης λειτουργίας της υποδέχθηκε περισσότερους από 7.500 επισκέπτες. Στη δημιουργία του μουσείου συνέβαλε και η παραχώρηση από τον δήμο Μεσολογγίου ενός πεπαλαιωμένου και εγκαταλελειμμένου κτιρίου, δεκαετίας του 1930, μετά του περιβάλλοντος χώρου 1.500 τ.μ., στην καρδιά της Αλυκής Τουρλίδας. Στην περιήγησή του μπορεί ο επισκέπτης να δει Παλιά εργαλεία των αλυκών που χρησιμοποιούσαν οι εργάτες για την προετοιμασία της παραγωγής αλλά και συγκομιδής του αλατιού.Παρατηρητήριο, για μοναδική θέαση ολόκληρης της αλυκής αλλά και των σπάνιων πουλιών που ενδημούν στην Λιμνοθάλασσα με την χρήση του τηλεσκοπίου και των διοπτρών που παραχωρεί το μουσείο. Φοινικόπτερα (φλαμίνγκο), Αργυροπελεκάνοι, Τουρλίδες, Γλάροι, Αλκυόνες, Χουλιαρομύτες και Ερωδιοί που φωλιάζουν στις αλμόφυτες περιοχές γύρω από την αλυκή. Δύο παραδοσιακές βάρκες της λιμνοθάλασσας, χωρίς καρίνα, κατάλλξηλες για τον διάπλου των ρηχών νερών της λιμνοθάλασσας. Παραδοσιακή δεξαμενή συγκέντρωσης βρόχινου νερού που αποδεικνύει την ορθή διαχείριση των φυσικών πόρων μέχρι το πρόσφατο παρελθόν.Ο εξωτερικός χώρος του Μουσείου διαθέτει εξέδρα πραγματοποίησης εκπαιδευτικών προγραμμάτων και καλλιτεχνικών εκδηλώσεων. «Επισκεφθήκαμε το μοναδικό μουσείο αλατιού στην χώρα, στο Μεσολόγγι». thebest.gr. «Μεσολόγγι: Εκπληκτικό το πρώτο Μουσείο Άλατος με πλούτο εκθεμάτων». politismika.gr. «Μεσολόγγι: Σε λειτουργία το πρώτο θεματικό μουσείο... άλατος στην Ελλάδα». protothema.gr. «Μεσολόγγι: Σε λειτουργία το πρώτο μουσείο άλατος». insider.gr. «Το μοναδικό στην Ελλάδα «Μουσείο άλατος» είναι στο Μεσολόγγι!», Πατρινόραμα, τχ. 2 (25 Μαρτίου 2021), σελ. 48-51. «To πρώτο Μουσείο Άλατος Στην Ελλάδα Βρίσκεται στο Μεσολόγγι». iaitoloakarnania.gr. Επίσημη ιστοσελίδα του μουσείου. saltmuseum.gr